– Eeee, wëbaczë, miôł jem wczerô wëwiesc… – zasromôł jem sã a chùtuszkò zmienił témã. – Nôgòrszé je to, że nëch nagraniów bëło wiele wicy. Neùmanna, negò wiész, chtëren rëchli miôł jaczis jiwer z òbrechòwanim czasu, téż pòdsłëchelë. Chcôł nibë cos dlô swòji białczi załatwic… – Żebë blós Neùmanna! Wnetka wszëtczich nôwôżniészich pierdzëstółków z pòwiatu a gminë nagrelë. I co wëszło? Kò ti so nick z lëdzy nie robią! Òj Bòże, Bòże, je chòc jeden sprawiedlëwi w najim Pëlckòwie?